Opozorilo: Neuradno prečiščeno besedilo predpisa predstavlja zgolj informativni delovni pripomoček, glede katerega organ ne jamči odškodninsko ali kako drugače.

Neuradno prečiščeno besedilo Statuta javnega zdravstvenega zavoda Psihiatrična bolnišnica Ormož obseg:

* Statut javnega zdravstvenega zavoda Psihiatrična bolnišnica Ormož, št. 01-73/3-2017 z dne 25. 5. 2017.

**STATUT**

 **JAVNEGA ZDRAVSTVENEGA ZAVODA PSIHIATRIČNA BOLNIŠNICA ORMOŽ**

**(neuradno prečiščeno besedilo št. 1)**

1. SPLOŠNE DOLOČBE
2. **člen**

Psihiatrična bolnišnica Ormož (v nadaljnjem besedilu: zavod) kot specialna psihiatrična bolnišnica izvaja zdravstveno dejavnost na sekundarni ravni na območju Republike Slovenije, predvsem za območje podravske in pomurske regije.

V okviru svoje dejavnosti opravlja: bolnišnično dejavnost, dejavnost dnevne bolnišnice, skupnostne psihiatrije, dejavnost diagnostike in zdravljenja celotnega spektra duševnih bolezni ter motenj odrasle populacije prebivalstva.

Ustanovitelj javnega zdravstvenega zavoda je Republika Slovenija, ustanoviteljske pravice in obveznosti pa izvršuje Vlada Republike Slovenije.

1. **člen**

Zavod je pravna oseba s statusom javnega zdravstvenega zavoda.

1. IME IN SEDEŽ ZAVODA
2. **člen**

Ime javnega zdravstvenega zavoda je Psihiatrična bolnišnica Ormož.

Sedež je v Ormožu, Ptujska cesta 33.

1. **člen**

Ime in sedež zavoda se lahko spremenita s sklepom sveta zavoda v soglasju z ustanoviteljem.

1. **člen**

Zavod posluje prek podračuna transakcijskega računa države, ki se vodi pri Upravi Republike Slovenije za javna plačila.

1. ŠTAMPILJKA ZAVODA
2. **člen**

Zavod ima štampiljko okrogle oblike z napisom imena in sedeža zavoda: Psihiatrična bolnišnica Ormož, Ormož.

Vse štampiljke so oštevilčene in vpisane v evidenčno knjigo štampiljk, ki se hrani v tajništvu zavoda.

Za uporabo štampiljke je odgovorna oseba, ki jo je s podpisom sprejela.

1. ZASTOPANJE IN PREDSTAVLJANJE ZAVODA
2. **člen**

Zavod predstavlja in zastopa direktor zavoda v okviru pooblastil danih z zakonom in s tem statutom.

1. **člen**

Direktor zavoda lahko za zastopanje v okviru svojih pooblastil s posebnim pooblastilom pooblasti tudi druge vodilne delavce.

1. DEJAVNOST ZAVODA
2. **člen**

Dejavnosti zavoda se v skladu z Uredbo o standardni klasifikaciji dejavnosti (Uradni list RS, št. 69/07 in 17/08) razvrščajo v:

47.730 Trgovina na drobno v specializiranih prodajalnah s farmacevtskimi izdelki,

56.290 Druga oskrba z jedmi,

72.190 Raziskovalna in razvojna dejavnost na drugih področjih naravoslovja in tehnologije,

72.200 Raziskovalna dejavnost na področju družboslovja in humanistike,

85.600 Pomožne dejavnosti za izobraževanje,

86.100 Bolnišnična zdravstvena dejavnost,

* 1. Specialistična zunajbolnišnična zdravstvena dejavnost,

86.909 Druge zdravstvene dejavnosti,

96.010 Dejavnost pralnic in kemičnih čistilnic.

1. **člen**

Psihiatrična bolnišnica Ormož je specialna bolnišnica, ki kot temeljno dejavnost opravlja psihiatrično zdravstveno varstvo na sekundarni ravni ter izobraževalno in raziskovalno dejavnost. Zavod opravlja tudi druge dejavnosti, ki so potrebne za izvajanje temeljne dejavnosti, kot so dejavnosti skupnega pomena.

1. Zdravstvena dejavnost s področja psihiatrije:

* bolnišnično in specialistično ambulantno dejavnost, ki obsega diagnostiko, zdravljenje, medicinsko rehabilitacijo in zdravstveno nego v skladu s strokovnimi smernicami, upoštevajoč pacientove potrebe, etična načela, zakon, ki ureja duševno zdravje, in zakon, ki ureja pacientove pravice,
* obravnavo v skupnosti, nadzorovano obravnavo,
* preventivno zdravstveno varstvo rizičnih skupin prebivalstva, zdravstveno vzgojo in svetovanje.

2. Dejavnost skupnega pomena (storitve bolnišničnega in ambulantno specialističnega zdravstvenega varstva, ki jih ne opravljajo zdravniki):

* hematološko-biokemični laboratorij,
* elektroencefalografska diagnostika,
* klinično-psihološka dejavnost,
* dejavnost lekarn,
* dejavnost klinične farmacije,
* dejavnost delovne terapije.

3. Izobraževanje, izpopolnjevanje in usposabljanje:

* izvajanje specializacije za zdravnike,
* izvajanje specializacije iz klinične psihologije,
* izvajanje specializacije iz klinične farmacije,
* izvajanje izobraževalne dejavnosti kliničnih vaj in praktičnega usposabljanja za potrebe visokošolskih in vzgojno-izobraževalnih zavodov.

4. Nemedicinske storitve:

* upravno in finančno računovodske storitve,
* tehnično vzdrževalne storitve,
* kuhinja,
* pralnica.
1. **člen**

Zavod opravlja raziskovalno dejavnost v skladu s pravilnikom, ki ureja raziskovalno dejavnost in ga sprejme direktor zavoda.

1. **člen**

Zavod na podlagi sklenjenih pogodb z visokošolskimi in vzgojno-izobraževalnimi zavodi izvaja praktični pouk za dijake in študente.

1. PRAVICE, OBVEZNOSTI N ODGOVORNOSTI ZAVODA V PRAVNEM PROMETU
2. **člen**

Zavod nastopa v pravnem prometu v svojem imenu in za svoj račun. Za svoje obveznosti odgovarja z vsemi sredstvi, s katerimi razpolaga.

1. SREDSTVA ZA DELO ZAVODA
2. **člen**

Zavod pridobiva sredstva za izvajanje dejavnosti:

* od Zavoda za zdravstveno zavarovanje Slovenije za opravljene storitve,
* iz državnega proračuna,
* iz sredstev od prodaje blaga in storitev na trgu,
* iz prejetih donacij,
* iz sredstev za financiranja javnih del,
* iz namenskih sredstev, iz katerih se v celoti zagotavlja financiranje stroškov dela zaposlenih, in sicer mladih raziskovalcev, zdravnikov pripravnikov in specializantov, zdravstvenih delavcev pripravnikov in zdravstvenih sodelavcev pripravnikov ter zaposlenih na raziskovalnih projektih.

Pridobivanje sredstev s prodajo blaga in storitev na trgu urejajo pravila o izvajanju te dejavnosti, ki jih sprejme svet zavoda.

1. **člen**

Presežek prihodkov nad odhodki javnega zavoda se uporablja skladno z zakonom, ki ureja fiskalno pravilo.

Presežek prihodkov nad odhodki, izkazan v bilanci stanja in zmanjšan za presežek po določbah zakona, ki ureja fiskalno pravilo, lahko zavod uporabi za opravljanje in razvoj temeljne dejavnosti.

1. **člen**

O načinu in višini pokrivanja morebitnega presežka odhodkov nad prihodki, ki ga ni moč pokriti iz drugih razpoložljivih sredstev zavoda, odloči ustanovitelj na predlog sveta zavoda.

1. **člen**

Zavod uporablja in upravlja premoženje ustanovitelja s skrbnostjo dobrega gospodarja.

1. ORGANIZACIJA ZAVODA
2. **člen**

Delovni proces v zavodu je organiziran v:

* medicinskem sektorju,
* sektorju skupnih zdravstvenih služb,
* splošnem sektorju,
* finančnem sektorju,
* preskrbovalno vzdrževalnem sektorju.

Splošni, finančni in preskrbovalno vzdrževalni sektor zagotavljajo storitve, materialne, tehnične in druge pogoje, potrebne za delo medicinskega sektorja in sektorja skupnih zdravstvenih služb.

1. **člen**

Podrobnejša organizacija zavoda in pogoje za zasedbo delovnih mest, naloge, odgovornosti in pristojnosti delavcev se določijo v pravilniku, ki ureja organizacijo, pristojnosti, pooblastila in odgovornosti ter sistemizacijo delovnih mest, ki ga na predlog direktorja zavoda sprejme svet zavoda.

Vodje vodijo oddelke, službe ali organizacijske enote.

Na predlog strokovnega direktorja zavoda o notranji organizaciji dela v medicinskem sektorju in sektorju skupnih zdravstvenih služb odloča svet zavoda v soglasju s strokovnim svetom zavoda.

1. ORGANI ZAVODA
2. **člen**

Organi zavoda so:

* svet zavoda,
* strokovni svet zavoda,
* direktor zavoda,
* strokovni direktor zavoda.

1. Svet zavoda

1. **člen**

Zavod upravlja svet zavoda, ki ima sedem članov. Imenujejo oziroma izvolijo jih:

* ustanovitelj 4 člane
* občina Ormož 1 člana
* zaposleni v zavodu 1 člana
* zavod za zdravstveno zavarovanje Slovenije 1 člana

1.1. Imenovanja in volitve članov sveta zavoda

1. **člen**

Predstavnike ustanovitelja imenuje Vlada Republike Slovenije, predstavnika Občine Ormož imenuje občinski svet Občine Ormož, predstavnika zavarovancev imenuje Zavod za zdravstveno zavarovanje Slovenije, predstavnika zaposlenih izvolijo zaposleni zavoda.

Predsednika sveta zavoda se izvoli med predstavniki ustanovitelja.

1. **člen**

Pravila v zvezi z volitvami in odpoklic predstavnika zaposlenih v svetu zavoda na predlog direktorja zavoda sprejme svet zavoda.

Direktor ali svet zavoda predlaga ustanovitelju, Občini Ormož oziroma Zavodu za zdravstveno zavarovanje Slovenije, da razrešijo svoje predstavnike v svetu zavoda, če se ti neupravičeno ne udeležujejo sej sveta zavoda in ima to za posledico nesklepčnost in onemogočanje dela sveta zavoda.

1.2. Pristojnosti sveta zavoda

1. **člen**

Svet zavoda ima naslednje pristojnosti:

* sprejema statut s soglasjem ustanovitelja in druge splošne akte zavoda, če ni s tem statutom določeno, da jih sprejme direktor zavoda,
* sprejema pravilnik, ki ureja organizacijo, pristojnosti, pooblastila in odgovornosti ter sistemizacijo delovnih mest,
* sprejema program dela, strategijo razvoja, plan investicij in naložb zavoda ter spremlja njihovo izvrševanje,
* sprejema finančni načrt zavoda s soglasjem Ministrstva za zdravje in nadzira njegovo izvajanje,
* sprejema letno poročilo zavoda s soglasjem Ministrstva za zdravje in na predlog direktorja zavoda odloča o razporejanju presežka prihodkov nad odhodki,
* v primeru presežka odhodkov nad prihodki, na predlog direktorja zavoda, sprejme sanacijski program za njegovo pokrivanje,
* predlaga ustanovitelju spremembo ali razširitev dejavnosti,
* ustanovitelju in direktorju zavoda daje pobude, predloge in mnenja glede posameznih vprašanj iz njegove pristojnosti,
* na predlog direktorja zavoda in po predhodnem soglasju ustanovitelja odloča o oddajanju prostorov in sredstev v najem,
* nadzoruje delo vodstva zavoda in v zvezi s tem sprejema ustrezne ukrepe,
* razpisuje delovno mesto direktorja zavoda in strokovnega direktorja zavoda,
* imenuje in razrešuje direktorja zavoda, v soglasju z ustanoviteljem,
* imenuje in razrešuje strokovnega direktorja zavoda po predhodnem mnenju strokovnega sveta zavoda,
* najmanj enkrat letno oceni in določi delež plače za delovno uspešnost vodilnih delavcev v plačni skupini B, v skladu z veljavno zakonodajo,
* daje soglasje k merilom in elementom za oblikovanje cen storitev, ki jih predlaga direktor zavoda, ki niso določene s pogodbo z Zavodom za zdravstveno zavarovanje Slovenije,
* odloča o vseh drugih vprašanjih, za katere je pristojen po zakonu, kolektivnih pogodbah in splošnih aktih.

Svet zavoda odloča, če je na seji navzočih več kot polovica vseh članov sveta zavoda.

Za imenovanje direktorja zavoda in strokovnega direktorja zavoda svet zavoda sprejema sklepe z večino glasov vseh članov sveta zavoda.

Svet zavoda sprejme poslovnik o delu sveta zavoda, v katerem je podrobneje določen način dela sveta zavoda.

2. Strokovni svet zavoda

1. **člen**

Strokovni svet zavoda je kolegijski strokovni organ, ki v okviru strokovnih pooblastil in ekonomskih zmožnosti načrtuje, obravnava in usmerja strokovno dejavnost zavoda, upoštevajoč posebnost posameznih organizacijskih enot.

Strokovni svet zavoda sklicuje in vodi strokovni direktor zavoda.

Strokovni svet zavoda sestavlja sedem članov: strokovni direktor zavoda, pomočnik direktorja zavoda za zdravstveno nego, ter trije zdravniki specialisti psihiatri in dva predstavnika drugih strok, ki jih imenuje strokovni direktor zavoda.

Mandatna doba članov strokovnega sveta je štiri leta.

2.1. Pristojnosti strokovnega sveta zavoda

1. **člen**

Strokovni svet zavoda ima naslednje pristojnosti:

* načrtuje, obravnava in usmerja strokovno dejavnost, izobraževalno in raziskovalno dejavnost zavoda,
* oblikuje razvoj strokovne, izobraževalne in raziskovalne dejavnosti zavoda z upoštevanjem ekonomskih možnosti,
* obravnava načrt in poročilo strokovnega dela zavoda,
* predlaga svetu zavoda spremembe, razširitve ali ukinitve posameznih strokovnih dejavnosti,
* je odgovoren za uvajanje novih metod, doktrinarnih izhodišč,
* obravnava gradivo in sprejema strokovne smernice, ki jih predlaga strokovni kolegij zdravnikov specialistov in specialistov kliničnih psihologov, klinične farmacije in hematološko-biokemičnega laboratorija ter strokovni kolegij zdravstvene nege, delovnih terapevtov in socialne službe,
* odloča o strokovnih prioritetah razvoja posameznih strokovnih področij,
* potrjuje plan izobraževanja zdravstvenih delavcev in zdravstvenih sodelavcev in ga predlaga direktorju zavoda v sprejetje,
* obravnava poročilo o strokovnem izpopolnjevanju zdravstvenih delavcev in zdravstvenih sodelavcev,
* direktorju zavoda posreduje predloge in mnenja o finančnem načrtu in posameznih vprašanjih iz njihovih pristojnosti,
* direktorju zavoda predlaga prioritete pri nakupu opreme na podlagi vnaprej sprejetih meril in kriterijev ter strategije razvoja zavoda,
* potrjuje standarde kakovosti dela po mednarodno uveljavljeni metodologiji,
* odloča o delitvi dela med sektorji in notranjimi organizacijskimi enotami in je odgovoren za njihovo usklajeno delovanje,
* direktorju zavoda daje v potrditev izbrane klinične raziskave in raziskovalne projekte,
* direktorju zavoda predlaga sprejetje pravilnik, ki ureja interni strokovni nadzor,
* obravnava in odloča o drugih vprašanjih s področja strokovnega dela zavoda na predlog direktorja zavoda oziroma sveta zavoda.

3. Direktor zavoda

1. **člen**

Direktor zavoda organizira in vodi delo in poslovanje zavoda, predstavlja in zastopa zavod ter je odgovoren za zakonitost poslovanja.

Direktorja zavoda imenuje in razrešuje svet zavoda s soglasjem ustanovitelja. Mandat direktorja zavoda traja štiri leta in je po preteku te dobe lahko ponovno imenovan.

3.1. Pogoji za imenovanje direktorja zavoda

1. **člen**

Za direktorja zavoda je lahko imenovan kandidat na podlagi javnega razpisa, če izpolnjuje naslednje pogoje:

* ima izobrazbo, pridobljeno po študijskih programih za pridobitev izobrazbe druge stopnje oziroma raven izobrazbe, pridobljene po študijskih programih, ki v skladu z zakonom ustreza izobrazbi druge stopnje,
* ima najmanj pet let delovnih izkušenj z izobrazbo iz prejšnje alineje, na primerljivih delovnih mestih s področja organizacije in upravljanja,
* ima znanje angleškega ali nemškega jezika, ki dosega jezikovno raven vsaj stopnje B2 po lestvici Skupnega evropskega jezikovnega okvira.

Drugi pogoji:

* pripravi program dela in razvoja ter vodenja zavoda v naslednjem štiriletnem mandatnem obdobju,
* ima ustrezna upravljavska in organizacijska znanja.

Svet zavoda sprejme sklep o javnem razpisu za imenovanje direktorja zavoda najpozneje tri mesece pred potekom časa, za katerega je bil direktor zavoda imenovan.

1. **člen**

Svet zavoda imenuje razpisno komisijo, ki vodi postopek za imenovanje direktorja zavoda in ima tri člane.

Razpisna komisija pregleda prijave na javni razpis in ugotovi izpolnjevanje pogojev prijavljenih kandidatov. Razpisna komisija o svojem delu vodi zapisnik.

Kandidati, ki izpolnjujejo pogoje za zasedbo delovnega mesta, se predstavijo na seji sveta zavoda.

3.2. Pravice in obveznosti direktorja zavoda

1. **člen**

Direktor zavoda usklajuje dejavnost zavoda in ima naslednje naloge, pristojnosti in odgovornosti:

* odgovarja ustanovitelju in svetu zavoda za poslovni uspeh, za uravnoteženje poslovnih in strokovnih interesov,
* v primeru presežka odhodkov nad prihodki ugotovi razloge in pripravi sanacijski program,
* v sodelovanju z vodilnimi delavci opredeli poslanstvo ter predlaga strategijo razvoja, temeljne poslovne politike in načrte razvoja,
* svetu zavoda predlaga sprejetje finančnega načrta in letnega poročila,
* izvršuje sklepe ustanovitelja in sveta zavoda,
* zagotavlja delovanje zavoda v skladu s sprejeto strategijo, poslovno politiko in plani zavoda,
* sprejema splošne akte, ki niso v pristojnosti sveta zavoda,
* odgovarja za gospodarno upravljanje s sredstvi,
* sprejema odločitve s področja investicij in drugih pogodb do vrednosti, ki jo vsako leto določi svet zavoda in za njih odgovarja,
* odloča o odtujitvi premičnin do vrednosti, ki jo določi svet zavoda,
* vodi pogajanja z Zavodom za zdravstveno zavarovanje Slovenije,
* odgovarja za izvajanje ukrepov s področja varnosti in zdravja pri delu,
* skrbi in odgovarja za razvoj sistema kakovosti in varnosti,
* skrbi in odgovarja za razvoj informacijskega sistema,
* zagotavlja informacije za poslovno odločanje in nadzor na vseh ravneh vodenja,
* imenuje in razrešuje vodje oddelkov, služb ali organizacijskih enot in vodilne delavce,
* sklepa in podpisuje pogodbe o zaposlitvi,
* izdaja pooblastila zaposlenim,
* potrjuje raziskave in raziskovalne projekte, ki jih predlaga strokovni svet zavoda,
* skrbi za poslovne stike z drugimi organizacijami s področja dejavnosti zavoda,
* je zadolžen za pripravo načrta o delovanju zavoda v izrednih razmerah,
* skrbi za izvajanje in delovanje zavoda v izrednih razmerah, v skladu z določili in smernicami pristojnih državnih, občinskih in drugih organov,
* skrbi za zagotavljanje pravic oseb v varovanem intenzivnem oddelku in v nadzorovani obravnavi v skladu z zakonom, ki ureja duševno zdravje,
* opravlja druge naloge v skladu z zakoni, podzakonskimi predpisi, splošnimi akti in kolektivnimi pogodbami.

Direktor zavoda svoje pristojnosti izvaja neposredno ali posredno s prenosom pooblastil na vodilne delavce.

Za čas svoje odsotnosti lahko direktor zavoda opravljanje nujnih tekočih poslov s pisnim pooblastilom prenese na vodilne delavce.

Direktor zavoda ima pravico in odgovornost opozoriti svet zavoda oziroma strokovni svet zavoda na to, da je njuna sprejeta odločitev v nasprotju z zakonom, s splošnimi akti zavoda ali sprejetimi razvojnimi in delovnimi načrt zavoda, ter zahtevati, da v določenem roku preverita svojo odločitev.

Če svet zavoda oziroma strokovni svet zavoda vztrajata pri svoji odločitvi, ima direktor zavoda pravico o tem obvestiti ustanovitelja.

3.3. Razrešitev direktorja zavoda

1. **člen**

Svet zavoda razreši direktorja zavoda v skladu z zakonom, ki ureja delovanje zavodov.

Svet zavoda pred sprejetjem sklepa o razrešitvi direktorja seznani z razlogi za razrešitev in mu da možnost, da se o njih izjavi.

4. Strokovni direktor zavoda

1. **člen**

Strokovni direktor zavoda vodi strokovno delo zavoda in je odgovoren za strokovnost dela zavoda. Odgovoren je tudi za uresničevanje strokovnega razvoja in strokovnega povezovanja z drugimi zdravstvenimi zavodi oziroma organizacijami, ki izvajajo zdravstveno dejavnost.

Strokovnega direktorja zavoda imenuje in razrešuje svet zavoda po predhodnem mnenju strokovnega sveta zavoda.

Mandat strokovnega direktorja zavoda traja štiri leta in je po poteku te dobe lahko ponovno imenovan.

4.1. Pogoji za imenovanje strokovnega direktorja zavoda

1. **člen**

Za strokovnega direktorja zavoda je lahko imenovan kandidat na podlagi javnega razpisa, če izpolnjuje naslednje pogoje:

* ima izobrazbo medicinske smeri, pridobljeno po študijskih programih za pridobitev izobrazbe druge stopnje oziroma raven izobrazbe, pridobljene po študijskih programih, ki v skladu z zakonom ustreza izobrazbi druge stopnje,
* ima najmanj pet let delovnih izkušenj na primerljivih delovnih mestih na področju psihiatrije,
* ima znanje angleškega ali nemškega jezika, ki dosega jezikovno raven vsaj stopnje B2 po lestvici Skupnega evropskega jezikovnega okvira.

Drugi pogoji:

* ima opravljeno specializacijo s področja dejavnosti zavoda,
* ima veljavno licenco za opravljanje zdravniške službe,
* pripravi strokovni program dela in razvoja ter strokovnega vodenja zavoda v naslednjem štiriletnem mandatnem obdobju.

Svet zavoda sprejme sklep o javnem razpisu za imenovanje strokovnega direktorja zavoda najpozneje tri mesece pred potekom časa, za katerega je bil strokovni direktor zavoda imenovan.

4.2. Pravice in obveznosti strokovnega direktorja zavoda

1. **člen**

Strokovni direktor zavoda ima naslednje naloge, pristojnosti in odgovornosti:

* načrtuje, organizira in nadzira izvajanje strokovnega dela zavoda v skladu z ekonomskimi možnostmi zavoda ter v skladu s strokovnimi smernicami, upoštevajoč pacientove potrebe, etična načela, zakon, ki ureja duševno zdravje, in zakon, ki ureja pacientove pravice,
* usklajuje delo med organizacijskimi enotami in službami, za katere je pristojen in ki so neposredno povezane z izvajanjem zdravstvene dejavnosti za paciente,
* odgovarja za uravnotežen razvoj vseh strok oziroma dejavnosti zavoda,
* pripravi načrt in poročilo o strokovnem delu zavoda,
* direktorju zavoda predlaga strokovne, izobraževalne in raziskovalne prioritete zavoda, v skladu z razvojem teh dejavnosti in nacionalnim planom zdravstvenega varstva,
* skrbi za strokovno povezovanje zavoda z drugimi zdravstvenimi zavodi v državi in z vrhunskimi psihiatričnimi ustanovami v tujini,
* izvršuje sklepe ustanovitelja, sveta zavoda in strokovnega sveta zavoda,
* vodi strokovni svet zavoda,
* skupaj s strokovnim svetom zavoda oblikuje plane izobraževanja zdravnikov in ostalih zdravstvenih delavcev in zdravstvenih sodelavcev,
* odgovarja za vzpostavitev in vzdrževanje sistema izboljševanja kakovosti in varnosti strokovnega dela na zavodu,
* nadzira izpolnjevanje standardov kakovosti dela in sprejema ukrepe ob njihovem neizpolnjevanju,
* skupaj s strokovnim svetom zavoda pripravlja strokovne podlage delovnih načrtov in razvojnih planov in odgovarja za njihovo izvedbo,
* skupaj s strokovnim svetom zavoda pripravlja predloge nadstandardnih in samoplačniških storitev,
* skupaj s strokovnim svetom zavoda pripravlja strokovne podlage in normative,
* predlaga in odgovarja za usmeritve pri razvoju informacijskega sistema za zdravstveno, raziskovalno in izobraževalno dejavnost,
* odgovarja za zakonito in strokovno ter etično neoporečno delo zdravstvenih delavcev, zdravstvenih sodelavcev in zdravstvene administracije ter zagotavlja varovanje pravic pacientov in zaposlenih,
* skrbi za vzpostavljanje in izvajanje enotnih priporočil za zdravljenje v zavodu in drugih zdravstvenih ustanovah v Republiki Sloveniji,
* sodeluje pri pogajanjih z Zavodom za zdravstveno zavarovanje Slovenije in drugimi plačniki,
* odgovarja za izvajanje internega strokovnega nadzora,
* direktorju zavoda predlaga imenovanje vodij oddelkov, služb ali organizacijskih enot na področjih zdravstvene dejavnosti,
* imenuje strokovne time za multidisciplinarno obravnavo pacientov,
* spremlja uresničevanje oziroma neuresničevanje pravic uporabnikov iz naslova zdravstvenega zavarovanja in odloča o pritožbah uporabnikov zdravstvenih storitev,
* nadzoruje pravice oseb v varovanem intenzivnem oddelku in v nadzorovani obravnavi, v skladu z zakonom, ki ureja duševno zdravje in pooblastilom direktorja zavoda,
* posamezne naloge iz svoje pristojnosti lahko prenese na zaposlene v skladu s pravilnikom, ki ureja organizacijo, pristojnosti, pooblastila in odgovornosti ter sistemizacijo delovnih mest.

Strokovni direktor zavoda svoje naloge izvaja neposredno, s splošnim ali posamičnim pooblastilom pa posamezne naloge lahko prenese na vodilne delavce znotraj medicinskega področja.

Za čas svoje odsotnosti lahko strokovni direktor zavoda opravljanje nujnih tekočih poslov s pisnim pooblastilom prenese na zdravnika specialista, člana strokovnega sveta zavoda.

4.3. Razrešitev strokovnega direktorja zavoda

1. **člen**

Za razrešitev strokovnega direktorja zavoda se smiselno uporabljajo določbe tega statuta o razrešitvi direktorja zavoda, pri čemer soglasje ustanovitelja ni potrebno.

Svet zavoda mora pred sprejemom sklepa o razrešitvi seznaniti strokovnega direktorja z razlogi za razrešitev in mu dati možnost, da se o njih izjavi.

X. VODILNI DELAVEC ZAVODA

1. **člen**

Vodilni delavec zavoda je pomočnik direktorja za zdravstveno nego.

Pogoje za zasedbo delovnega mesta pomočnika direktorja za zdravstveno nego, razloge za njegovo razrešitev, njegove naloge, odgovornosti in pristojnosti se uredijo v pravilniku, ki ureja organizacijo, pristojnosti, pooblastila in odgovornosti ter sistemizacijo delovnih mest.

Pomočnika direktorja za zdravstveno nego izbere direktor zavoda na podlagi javnega razpisa za mandatno dobo štirih let in je na to funkcijo po izteku mandata lahko ponovno imenovan.

XI. POSVETOVALNI ORGANI ZAVODA

1. **člen**

Posvetovalni organi zavoda so:

* Komisija za kakovost in varnost,
* Komisija za preprečevanje bolnišničnih okužb,
* Komisija za etična vprašanja,
* Strokovni kolegij zdravnikov specialistov in specialistov kliničnih psihologov, klinične farmacije in hematološko-biokemičnega laboratorija,
* Strokovni kolegij zdravstvene nege, delovnih terapevtov in socialne službe.

V skladu s potrebami direktor zavoda oziroma strokovni direktor zavoda lahko ustanavljata tudi druge posvetovalne organe.

Člane posvetovalnih organov imenuje direktor zavoda oziroma strokovni direktor zavoda.

Sestava, naloge in način delovanja posvetovalnih organov zavoda se uredijo v pravilniku, ki ureja organizacijo, pristojnosti, pooblastila in odgovornosti ter sistemizacijo delovnih mest.

Posvetovalni organi najmanj enkrat letno o svojem delu pisno poročajo direktorju zavoda.

XII. SPLOŠNI AKTI ZAVODA

1. **člen**

Statut je temeljni splošni akt zavoda, s katerim morajo biti v skladu določbe vseh splošnih aktov zavoda.

Statut sprejme svet zavoda z večino glasov vseh članov sveta zavoda. K statutu daje soglasje Vlada Republike Slovenije. Enak postopek velja za sprejetje sprememb in dopolnitev statuta.

 XIII. PREHODNE IN KONČNE DOLOČBE

1. člen

Splošni akti zavoda se uskladijo s tem statutom najpozneje v 12 mesecih od njegove uveljavitve.

Do uskladitve splošnih aktov s tem statutom se smiselno uporabljajo veljavni splošni akti, če niso v nasprotju s tem statutom.

Splošni akti zavoda, ki niso več potrebni za delo in za poslovanje zavoda ter uresničevanje pravic in obveznosti delavcev po določbah tega statuta, prenehajo veljati z dnem, ko to s sklepom ugotovi svet zavoda.

1. člen

Notranja organizacija in z njo povezani postopki se izvedejo najpozneje v šestih mesecih od uveljavitve tega statuta.

Direktor zavoda najpozneje v šestih mesecih od uveljavitve tega statuta s pravilnikom določi notranjo organizacijo in sistemizacijo delovnih mest v zavodu in ga predlaga v sprejetje svetu zavoda.

Pravilnik, ki ureja organizacijo, pristojnosti, pooblastila in odgovornosti ter sistemizacijo delovnih mest se uskladi s tem statutom najpozneje v šestih mesecih od njegove uveljavitve.

1. člen

Svet zavoda opravlja svojo funkcijo v sedanji sestavi do izteka mandata članov sveta zavoda.

Strokovni svet zavoda se z uveljavitvijo tega statuta oblikuje v skladu s 25. členom tega statuta.

42. člen

Z dnem uveljavitve tega statuta preneha veljati Statut javnega zavoda Psihiatrična bolnišnica Ormož, ki ga je svet zavoda sprejel na seji 5. 7. 1993 ter njegove spremembe in dopolnitve z dne 26. 2. 2001, 28. 11. 2006 in 9. 11. 2007.

1. člen

Ta statut začne veljati z dnem, ko da nanj soglasje ustanovitelj in se objavi na interni spletni strani zavoda.

Številka: 0140-103/2018/38

Datum: 12. 7. 2018